সুখোই সু-৩০

সুখোই সু-৩০ (; ন্যাটোর প্রতিবেদনে নামঃ ফ্লাঙ্কার-সি) রাশিয়ার সুখোই এভিয়েশন কর্পোরেশন কর্তৃক সোভিয়েত ইউনিয়নে উন্নয়নকৃত একটি দ্বি-ইঞ্জিন, দুই আসনবিশিষ্ট সুপারম্যানুভেরেবল যুদ্ধ বিমান। এটি সকল আবহাওয়ার জন্য, আকাশ থেকে আকাশ এবং আকাশ থেকে ভূমিতে দূরবর্তী মিশনের জন্য একটি মাল্টিরোল যুদ্ধবিমান।

সুখোই সু-২৭ পরিবারের অভ্যন্তরীণ উন্নয়ন প্রকল্প হিসেবে সুখোই-৩০ এর যাত্রা শুরু হয়। এর নকশা পরিকল্পনা সংস্কার করা হয় এবং এ বিমানের নাম ১৯৯৬ সালে রাশিয়ান প্রতিরক্ষা মন্ত্রণালয় দ্বারা আনুষ্ঠানিকভাবে ঘোষণা করা হয়। ফ্লাঙ্কার পরিবারের মধ্যে সু-২৭, সু-৩০, সু-৩৩, সু-৩৪ এবং সু-৩৫ কে রাশিয়ার প্রতিরক্ষা মন্ত্রণালয় সীমিত বা ধারাবাহিক উৎপাদনের আদেশ দিয়েছে। সু-৩০ এর দুটি স্বতন্ত্র সংস্করণ শাখা রয়েছে, যা দুটি পরস্পর প্রতিদ্বন্দ্বী সংস্থা দ্বারা নির্মিত: কমসোমলস্ক-অন-আমুর এয়ারক্রাফট প্লান্ট (KnAAPO) এবং ইরকুট কর্পোরেশন, উভয়ই পরবর্তীতে সুখোই গ্রুপের অধীনে আসে আসে।

KnAAPO সু-৩০এমকেকে এবং সু-৩০এমকে উৎপাদন করে, যা চীন, এবং পরে ইন্দোনেশিয়া, উগান্ডা, ভেনেজুয়েলা এবং ভিয়েতনামের জন্য ডিজাইন এবং বিক্রি করা হয়। সু-৩৫ উন্নয়নের প্রাথমিক পর্যায়ে কেএনএএপিও'র সম্পৃক্ততার কারণে, এগুলো মূলত ১৯৯০-এর দশকের মাঝামাঝি সু-৩৫ এর দুই আসনের সংস্করণ। চীনারা একটি পুরানো কিন্তু হালকা রাডার বেছে নিয়েছে যার ফলে বর্ধিত ওজনের কারণে ক্যানার্ড (মূল ডানার সামনে ছোট ডানা) বাদ দেয়া হতে পারে। এটি একটি যুদ্ধ বিমান যার আধিপত্য এবং আক্রমণ ক্ষমতা উভয়, সাধারণত মার্কিন এফ-১৫ই স্ট্রাইক ঈগলের অনুরূপ।

ইরকুট ঐতিহ্যগতভাবে সোভিয়েতকে বিমান প্রতিরক্ষা সেবা প্রদান করেন এবং ইরকুটকে ফ্লাঙ্কার উন্নয়নের শুরুর বছরগুলোতে, সু-৩০ এর দুই আসন বিশিষ্ট প্রশিক্ষক সংস্করণ সু-২৭ইউবি উৎপাদনের দায়িত্ব দেওয়া হয়। যখন ভারত সু-৩০ নিয়ে আগ্রহ দেখায়, তখন ইরকুট মাল্টিরোল সু-৩০এমকেআই নেয়ার প্রস্তাব করে, যেটি সু-২৭ইউবি এর পরিবর্তিত সংস্করণ। স্থল-আক্রমণ ক্ষমতার পাশাপাশি, এই সিরিজে আকাশেও শ্রেষ্ঠত্ব অর্জনের জন্য বিভিন্ন বৈশিষ্ট্য যুক্ত করা হয়েছে। যেমন- ক্যানার্ড, থ্রাস্ট-ভেক্টরিং, এবং একটি দূরপাল্লার ফেজ-অ্যারে রাডার ইত্যাদি। এর ডেরিভেটিভের মধ্যে রয়েছে যথাক্রমে সু-৩০এমকেএম, এমকেএ এবং মালয়েশিয়া, আলজেরিয়া এবং রাশিয়ার জন্য এসএম। রাশিয়ান বিমান বাহিনী বেশ কয়েকটি সু-৩০ পরিচালনা করে এবং সু-৩০এসএম ভ্যারিয়েন্টের অর্ডার দিয়েছে।

উন্নয়ন
যদিও মূল সু-২৭ এর পাল্লা ভাল ছিল, তবুও সোভিয়েত বিমান প্রতিরক্ষা বাহিনীর জন্য এই পাল্লা বা পরিসীমা যথেষ্ট ছিল না। সোভিয়েত ইউনিয়নের বিশাল বিস্তৃতি বিমান প্রতিরক্ষা বাহিনীর কভার করা প্রয়োজন ছিল। তাই, ১৯৮৬ সালে সু-২৭পিইউ এর উন্নয়ন শুরু করা হয়। সু-২৭পিইউ, সু-২৭ এর একটি উন্নত ক্ষমতার সংস্করণ, যা একটি দূরপাল্লার ইন্টারসেপ্টর বা বায়ুবাহিত কমান্ড পোস্ট হিসেবে কাজ করতে সক্ষম।

দুই আসনের সু-২৭ইউবি যুদ্ধ প্রশিক্ষক কে সু-২৭পিইউ এর ভিত্তি হিসেবে নির্বাচিত করা হয়, কারণ এটি একক আসন সু-২৭ এর দক্ষতা প্রদর্শন করত এবং যার মধ্যে দুজন ক্রু সদস্যের বসার আসন ছিল। একজন "প্রুফ-অফ-কনসেপ্ট" প্রদর্শক ৬ জুন ১৯৮৭ উড্ডয়ন করে, এবং এই সাফল্যের ফলে দুটি সু-২৭পিইউ প্রোটোটাইপের উন্নয়ন কাজ শুরু হয়। প্রথম সু-২৭পিইউ ৩১ ডিসেম্বর ১৯৮৯ সালে ইরকুটস্কে উড্ডয়ন করে এবং তিনটি প্রাক-উৎপাদন মডেলের মধ্যে প্রথমটি ১৪ এপ্রিল ১৯৯২ সালে উড্ডয়ন করে।

নকশা

সু-৩০ একটি মাল্টিরোল ফাইটার। এর ককপিট দুই আসন বিশিষ্ট এবং এর ক্যানোপির পিছনে একটি এয়ারব্রেক আছে।

উড্ডয়ন বৈশিষ্ট্য
এর সমন্বিত এরোডাইনামিক কনফিগারেশন, থ্রাস্ট ভেক্টরিং নিয়ন্ত্রণ ক্ষমতার পাশাপাশি উচ্চ ম্যানুভারবিলিটি এবং অনন্য উউড্ডয়ন ও অবতরণ বৈশিষ্ট্য রয়েছে। এটি একটি ডিজিটাল ফ্লাই-বাই-ওয়্যার সিস্টেম দ্বারা সজ্জিত। সু-৩০ কিছু অত্যন্ত উন্নত কিছু রণকৌশল প্রদর্শন করতে সক্ষম, যার মদগ্যে আছে পুগাচেভ'স কোবরা এবং টেইল স্লাইড। এই রণকৌশল হঠাৎ বিমানের গতি হ্রাস করে দেয়, যার ফলে একে অনুসরণকারী যুদ্ধ দ্রুত সামনে এগিয়ে যায়, সেই সাথে যেখানে সিগন্যাল রাডারে নিবন্ধন করে, সেখানে বিমানের আপেক্ষিক গতি সীমার নিচে চলে যাওয়ার কারণে ডপলার রাডার-লক ভেঙ্গে ফেলে।

পাওয়ারপ্লান্ট
বিমানের পাওয়ার প্ল্যান্টে দুটি স্যাটার্ন এএল-৩১এফ আফটারবার্নিং লো-বাইপাস টার্বোফ্যান ইঞ্জিন অন্তর্ভুক্ত করা হয়েছে। দুটি এএল-৩১এফ, প্রতিটি  পূর্ণ আফটারবার্নিং থ্রাস্ট, লেভেল ফ্লাইটে ম্যাক ২ পর্যায়ের গতি নিশ্চিত করে। এর গতি নিম্নউচ্চতায় ১,৩৫০ কিমি/ঘণ্টা, এবং আরোহণ হার ২৩০ মিটার/সে।

৫,২৭০ কেজি স্বাভাবিক জ্বালানীর মজুদ নিয়ে, সু-৩০এমকে ৩০০০ কিলোমিটার পাল্লায় ৪.৫ ঘণ্টা যুদ্ধ করতে সক্ষম। একটি এরিয়াল রিফুয়েলিং সিস্টেম ক্রুজ উচ্চতায় ৫,২০০ কিলোমিটার (৩,২০০ মাইল) পাল্লায় ১০ ঘণ্টা পর্যন্ত উড্ডয়ন সময়কাল বৃদ্ধি করতে পারে।

এভিওনিকস্
এই বিমানটির টেরাইন ফলোয়িং রাডার মোডে কম উচ্চতার উড্ডয়ন সহ উড্ডয়নের যে কোনো পর্যায়ে অটোপাইলট সক্ষমতার বৈশিষ্ট্য আছে। এটি ভূমি বা সমুদ্রপৃষ্ঠের লক্ষ্যের বিরুদ্ধে এককভাবে বা দলগতভাবে যুদ্ধ করতে পারে। স্বয়ংক্রিয় নিয়ন্ত্রণ পদ্ধতিতে এটি নেভিগেশন পদ্ধতির সাথে আন্তঃসংযুক্ত থাকে যা স্বয়ংক্রিয় মোডে বিমানের গমনপথ, লক্ষ্যের প্রতি অভিগমন, বিমানঘাটিতে অবতরণ ও অবতরণ প্রক্রিয়া নিশ্চিত করে।

ব্যবহারকারী

 আলজেরীয় বিমান বাহিনী – বর্ণনামুলক তালিকায় ৫৮ টি সু-এমকেএ, ১৬ টি অর্ডার করা হয়েছে।

 অ্যাঙ্গোলার বিমান বাহিনী – বর্ণনা মূলক তালিকায় ১২ টি সু-৩০কে।

 আরমেনীয় বিমলিকায় ৪ টি সু-৩০এসএম এবং ৮ টির অর্ডার করা হয়েছে। 

 বেলারুশীয় বিমান বাহিনী – ৪ টি সু-৩০এম আছে, ১২ টি অর্ডার করা হয়েছে।

 ভারতীয় বিমান বাহিনী – ২৭২ টি সু-৩০এমকেআই রয়েছে, ১২ টি অর্ডার করা হয়েছে।

 ইন্দোনেশীয় বিমান বাহিনী – ২ টি সু-৩০এমকে এবং ৯ টি সু-৩০এমকে২ আছে।

 কাজাখ বিমান বাহিনী – ১২ টু সু-৩০এসএম আছে, ২৪ টি অর্ডার করা হয়েছে।

 রয়েল মালয়েশীয় বিমান বাহিনী – ১৮ টি সু-৩০এমকেএম রয়েছে।

 মায়ানমার বিমান বাহিনী – ৬ টি সু-৩০এসএমই অর্ডার করা হয়েছে।

 পিপলস লিবারেশন আর্মি এয়ারফোর্স – ৭৩ টি সু-৩০এমকেকে আছে।
 পিপলস লিবারেশন আর্মি ন্যাভাল এয়ারফোর্স – ২৪ টি সু-৩০এমকে২ আছে।

 রাশিয়ান বিমান বাহিনী – ১৯ টি সু-৩০এম২ এবং ৯২ টি সু-৩০এসএম রয়েছে।
 রাশিয়ান নেভাল এভিয়েশন – ২২ টি সু-৩০এসএম আছে, ২১ টি সু-৩০এসএম২ অর্ডার করা হয়েছে, সর্বমোট ৫০ টি বিমান রাখার পরিকল্পনা রয়েছে।

 উগান্ডা বিমান বাহিনী – ৬ টি সু-৩০এমকে২ আছে।

 ভেনেজুয়েলা বিমান বাহিনী – ২২ টি সু-৩০এমকেভি আছে।

 ভিয়েতনাম পিপলস এয়ার ফোর্স – ৩২ টি সু-৩০এমকে২ভি আছে।

বিবরণ (সু-২৭পিইউ/সু-৩০)

তথ্যসূত্র

সুখোই বিমান
যুদ্ধ বিমান
ক্যানার্ড বিমান
দ্বৈত-ইঞ্জিন
চতুর্থ প্রজন্মের যুদ্ধবিমান